**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL TARIFŲ NUSTATYMO UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR JŲ TVARKYMĄ**

2016 m. lapkričio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos atliekų tvarkymo įstatymo 302 straipsniu, Lietuvos Respublikos Vyriausybės 2016 m. balandžio 20 d. nutarimu Nr. 384 patvirtintomis Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklėmis, atsižvelgdama į uždarosios akcinės bendrovės Panevėžio regiono atliekų tvarkymo centro 2016 m rugsėjo 2 d. valdybos priimtą sprendimą (posėdžio protokolas Nr. V3-05/2016), Rokiškio rajono savivaldybės taryba n u s p r e n d ž i a:

 1. Nustatyti Rokiškio rajono savivaldybėje komunalinių atliekų surinkimo iš atliekų turėtojų ir jų tvarkymo paslaugų tarifus eurais be PVM:

1.1.Už 1 kubinio metro palaidų (konteineryje esančių, nesupresuotų) komunalinių atliekų surinkimą ir jų tvarkymą, įskaitant šalinimą sąvartyne – 15,69 Eur: iš jų pastovioji tarifo dalis – 8,83 Eur, kintamoji tarifo dalis – 6,86 Eur;

 1.2.butų daugiabučiuose namuose savininkams (nuomininkams), priklausomai nuo buto dydžio (naudojant kolektyvinius konteinerius) ) bei individualių namų savininkams (nuomininkams), jeigu jie naudojasi kolektyviniais konteineriais, per mėnesį:

 1.2.1. Rokiškio mieste (metinė atliekų susikaupimo norma – 1,3 kub. m 1 gyventojui) – 1 kv. m bendro naudingo ploto – 0,08 Eur: iš jų pastovioji tarifo dalis – 0,04 Eur, kintamoji tarifo dalis – 0,04 Eur;

 1.2.2. Juodupės mstl., Kavoliškio k., Obelių m., Pandėlio m., miesteliuose ir kaimuose (gyvenvietėse), turinčiuose 1000 ir daugiau gyventojų (metinė atliekų susikaupimo norma – 0,9 kub. m 1 gyventojui), –1 kv. m bendro naudingo ploto – 0,04 Eur: iš jų pastovioji tarifo dalis – 0,02 Eur, kintamoji tarifo dalis – 0,02 Eur;

 1.2.3. Bajorų k., Jūžintų mstl., Kamajų mstl., Laibgalių k., Panemunėlio gel. st., Skemų k., miesteliuose ir kaimuose (gyvenvietėse), turinčiuose 500 ir daugiau gyventojų (metinė atliekų susikaupimo norma – 0,7 kub.m 1 gyventojui), – 1 kv. m bendro naudingo ploto – 0,04 Eur: iš jų pastovioji tarifo dalis – 0,02 Eur, kintamoji tarifo dalis – 0,02 Eur;

 1.3. individualių namų valdų savininkams ir daugiabučių namų butų savininkams (nuomininkams), įmonėms, įstaigoms, organizacijoms, naudojančioms individualius konteinerius, už konteinerio išvežimą:

1.3.1. 120 litrų talpos – 2,32 Eur: iš jų pastovioji tarifo dalis – 1,30 Eur, kintamoji tarifo dalis – 1,02 Eur;

 1.3.2. 240 litrų talpos – 3,74 Eur: iš jų pastovioji tarifo dalis – 2,10 Eur, kintamoji tarifo dalis – 1,64 Eur;

 1.3.3. 1100 litrų talpos – 17,21 Eur: iš jų pastovioji tarifo dalis – 9,68 Eur, kintamoji tarifo dalis – 7,53 Eur;

 1.4. Rokiškio mieste esančioms garažų valdoms – 0,32 Eur per mėnesį kiekvienai garažų valdai: iš jų pastovioji tarifo dalis – 0,18 Eur, kintamoji tarifo dalis – 0,14 Eur;

#  1.5. Rokiškio miesto ir Rokiškio kaimiškosios seniūnijos teritorijoje esančioms sodų valdoms –0,32 Eur per mėnesį kiekvienai sodų bendrijos valdai: iš jų pastovioji tarifo dalis – 0,18 Eur, kintamoji tarifo dalis – 0,14 Eur.

#  2. Nustatyti, kad nedidelių daugiabučių namų, esančių kaimiškose vietovėse, butų savininkai (nuomininkai), jeigu jie yra aprūpinti individualaus naudojimo konteineriais (kiekvienam butui atskiri), už komunalinių atliekų surinkimą ir jų tvarkymą moka kaip ir individualių namų valdų savininkai už atitinkamos talpos konteinerio išvežimą nustatytu dažnumu.

# 3. Pripažinti netekusiu galios Rokiškio rajono savivaldybės tarybos 2016 m. liepos 1 d. sprendimą Nr. TS-140 ,,Dėl tarifų nustatymo už komunalinių atliekų surinkimą iš atliekų turėtojų ir jų tvarkymą”, Rokiškio rajono savivaldybės tarybos 2014 m. birželio 27 d. sprendimą Nr. TS-124 ,,Dėl kainų nustatymo už komunalinių atliekų surinkimą iš atliekų turėtojų ir jų tvarkymą“ ir Rokiškio rajono savivaldybės tarybos 2014 m. lapkričio 28 d. sprendimą Nr. TS-233 ,,Dėl Rokiškio rajono savivaldybės tarybos 2014 metų birželio 27 d. sprendimo Nr. TS-124 „Dėl kainų nustatymo už komunalinių atliekų surinkimą iš atliekų turėtojų ir jų tvarkymą“ pakeitimo“.

#  4. Nustatyti, kad šis sprendimas įsigalioja 2017 m. sausio 1 d.

# 5. Skelbti šį sprendimą savivaldybės interneto svetainėje [www.rokiskis.lt](http://www.rokiskis.lt) ir teisės aktų registre.

#  Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Julė Bražionienė

**Rokiškio rajono savivaldybės tarybai**

**TEIKIAMO SPRENDIMO PROJEKTO„DĖL TARIFŲ NUSTATYMO UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR JŲ TVARKYMĄ“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

UAB Panevėžio regiono atliekų tvarkymo centro (toliau – UAB PRATC) valdyba priėmė sprendimą nuo 2016 m. gruodžio 1 d. padidinti mišrių komunalinių atliekų apdorojimo ir šalinimo sąvartyne mokestį (toliau – vartų mokestis) nuo 19,90 Eur už toną be PVM iki 40,48 Eur už toną be PVM, arba 2,03 karto. Kad AB „Rokiškio komunalininkas“ teikiama komunalinių atliekų surinkimo iš atliekų turėtojų ir atliekų tvarkymo paslauga nebūtų nuostolinga, tik dėl vartų mokesčio padidinimo perskaičiuojamas komunalinių atliekų surinkimo iš atliekų turėtojų ir jų sutvarkymo tarifas ir projektas teikiamas svarstyti savivaldybės tarybai. Bendras tarifas padidėja 28,5 proc. nuo 12,21 Eur už kub. m iki 15,69 Eur už kub. m be PVM ( arba nuo 14,77 Eur už kub. m iki 18,98 Eur už kub. m su PVM), iš to skaičiaus pastovioji tarifo dalis nekeičiama, didėja tik kintamoji tarifo dalis.

 **Šiuo metu esantis teisinis reglamentavimas.**

Lietuvos Respublikos atliekų tvarkymo įstatymas, Lietuvos Respublikos Vyriausybės 2016 m. balandžio 20 d. nutarimu Nr. 384 patvirtintos Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklės. UAB Panevėžio regiono atliekų tvarkymo centro 2016 m. rugsėjo 2 d. valdybos posėdžio protokolas Nr. V3-05/2016.

 **Sprendimo projekto esmė.**

 Nors Rokiškio rajono savivaldybės deleguotas UAB PRATC valdybos narys nepritarė vartų mokesčio didinimui, tačiau dauguma bendrovės valdybos narių priėmė sprendimą nuo 2016 m. gruodžio 1 d. padidinti vartų mokestį nuo 19,90 Eur už toną be PVM (24,08 su PVM) iki 40,48 Eur už toną be PVM (48,98 su PVM), arba 2,03 karto (perskaičiavus į kub. m vartų mokestis nuo 3,38 Eur už kub. m padidėja iki 6,86 Eur be PVM). Pagal Lietuvos Respublikos Vyriausybės 2016 m. balandžio 20 d. nutarimu Nr. 384 patvirtintas Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisykles komunalinių atliekų surinkimo iš atliekų turėtojų ir jų tvarkymo paslaugų tarifas susideda iš 2 dalių: pastovios dalies ir kintamosios dalies. Perskaičiuojant tarifą, pastovioji tarifo dalis yra nekeičiama, paliekama ta pati. Perskaičiuojama tik kintamoji tarifo dalis, kurią sudaro sąnaudos, susijusios su komunaliniu atliekų kiekiu, tai mokamas UAB PRATC nustatytas vartų mokestis už komunalinių atliekų nuvežimą iš Rokiškio perkrovimo stoties į sąvartyną ir jų sutvarkymą sąvartyne. Dėl vartų mokesčio padidinimo 2,03 karto kintamoji tarifo dalis padidėja nuo 3,38 Eur iki 6,86 Eur už kub. m be PVM . Perskaičiuotas bendras tarifas už komunalinių atliekų surinkimą ir jų tvarkymą, įskaitant šalinimą sąvartyne, būtų 15,69 Eur už kub. m be PVM (18,98 Eur su PVM) vietoj šiuo metu galiojančio tarifo 12,21 Eur už kub. m be PVM (14,77 Eur su PVM), arba padidėja 28,5 proc. Įvertinus kintamosios tarifo dalies padidėjimą, atitinkamai perskaičiuojami ir tarifai nustatyti už 1 kv. m buto ploto, kai gyventojai naudojasi kolektyviniais konteineriais, bei nustatyti tarifai už įvairios talpos konteinerių išvežimą. Perskaičiuotus tarifus siūloma pradėti taikyti nuo 2017 m. sausio 1 d.

 Pridedama galiojančio ir perskaičiuoto tarifų sąnaudų struktūra:

|  |  |  |  |  |
| --- | --- | --- | --- | --- |
| Sąnaudų straipsniai | Sąnaudos 1 kub. m (Eur)  | Sąnaudos  | 1 kub. m ( | Eur) |
| Galiojantisbendras tarifas | iš jo | **Perskaičiuotas bendras tarifas** | **iš jo** |  |
| pastovioji dalis | kintamoji dalis |  | **pastovioji dalis** | **kintamoji dalis** |
| Darbo užmokestis  | 2,83 | 2,83 |  | **2,83** | **2,83** |  |
| Socialinis draudimas | 0,88 | 0,88 |  | **0,88** | **0,88** |  |
| Ilgalaikio turto nusidėvėjimas | 1,05 | 1,05 |  | **1,05** | **1,05** |  |
| Medžiagos, atsarginės dalys, kuras ir kt. | 2,50 | 2,50 |  | **2,50** | **2,50** |  |
| Kitos sąnaudos (vanduo, elektra, šil. energ., mokesčiai, įmokos ir kt.) | 0,78 | 0,78 |  | **0,78** | **0,78** |  |
| Pristatymo į sąvartyną ir sutvarkymo sąvartyne (vartų mokestis) | 3,38 |  | 3,38 | **6,86** |  | **6,86** |
| Administracinės sąnaudos | 0,79 | 0,79 |  | **0,79** | **0,79** |  |
| 1 kub. m. tarifas be PVM  | 12,21 | 8,83 | 3,38 | **15,69** | **8,83** | **6,86** |
| 1 kub. m. tarifas su PVM | 14,77 |  |  | **18,98** |  |  |

Pastoviąją tarifo dalį mokės visi komunalinių atliekų turėtojai, kintamosios dalies nemokės, jei nebus atliekų. Tai skatina rūšiuoti atliekas ir taip mažinti mokestį už komunalines atliekas. Siekiant paskatinti rūšiuoti atliekas ir suinteresuoti gyventojus, kad nedidėtų mokestis atliekų turėtojams, kurie naudojasi individualiais ir kolektyviniais konteineriais, AB „Rokiškio komunalininkas“ valdyba įpareigojo bendrovės direktorių sparčiau diegti apskaitą, fiksuojančią išvežamų konteinerių skaičių tiek iš individualių gyvenamųjų namų, tiek prie daugiabučių gyvenamųjų namų. Taip pat siūloma priskirti mišrių komunalinių atliekų ir pakuotės atliekų rūšiavimui skirtus konteinerius atskiroms daugiabučius gyvenamųjų namų grupėms, kad gyventojai būtų suinteresuoti rūšiuoti atliekas, kad mažėtų atliekų kiekiai. Taip sąlyginai mažėtų ir mokestis už atliekų pristatymą ir jų sutvarkymą sąvartyne. Taip pat bendrovė įpareigota inventorizuoti atliekų surinkimo ir tvarkymo paslaugų sutartis su gyventojais ir įstaigomis bei kartu su seniūnais siekti, kad visi atliekų turėtojai būtų sudarę sutartis ir mokėtų už atliekų surinkimą ir tvarkymą. Tai irgi būtų galimybė mažėti mokesčiui. Šiuo metu yra sudarytos 6658 sutartys su individualių namų valdų savininkais, 5289 sutartys - su daugiabučių gyvenamųjų namų butų savininkais ir 370 sutarčių - su įmonėms ir įstaigoms.

**Galimos pasekmės, priėmus siūlomą tarybos sprendimo projektą:**

**teigiamos** – nustatyti tarifai padengs bendrovės patiriamas faktiškas komunalinių atliekų surinkimo iš atliekų turėtojų ir jų tvarkymo sąnaudas.

**neigiamos** – atliekų turėtojams padidės tarifas už komunalinių atliekų surinkimą ir tvarkymą.

**Finansavimo šaltiniai ir lėšų poreikis**.

Sprendimo įgyvendinimui iš savivaldybės biudžeto papildomai reikės metams apie 12 tūkst. Eur, kad sumokėtų biudžetinės įstaigos už komunalinių atliekų surinkimą ir sutvarkymą.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir viešųjų pirkimų skyriaus vedėja Julė Bražionienė